Document ID: /roh_data/filtered/Billingualer_Corpus_interleaved-de-rm.jsonl.gz/1186

This is a text translated from German to Rumantsch Grischun.
Die Anpassung des kantonalen Richtplans geht in die öffentliche Auflage

Das Ziel des Modellvorhabens Agglomeration Chur und Umgebung (MACU) ist eine koordinierte Siedlungs- und Verkehrsentwicklung. Dazu wurde ein Siedlungs- und Verkehrskonzept erarbeitet, dessen wichtigste Elemente mit einer Anpassung des kantonalen Richtplans umgesetzt werden. Diese wird nun öffentlich aufgelegt. Mit der Richtplananpassung wird einerseits ein verbindlicher Rahmen für die weitere Bearbeitung gesetzt, und andererseits werden die Voraussetzung für eine Bundesfinanzierung im Agglomerationsverkehr geschaffen.

Die weitere Umgebung von Chur zeichnet sich durch eine enge Vernetzung und Überlagerung von städtisch geprägten Räumen in den Tallagen und meist höher gelegenen, aber stadtnahen touristischen "Temporäragglomerationen" aus. Diese Vielfalt auf engem Raum trägt einerseits wesentlich zur Attraktivität der Region bei; andererseits führt sie zu zunehmenden Verkehrsströmen und lokalen Verkehrsüberlastungen. Aufgrund dieser besonderen räumlichen Konstellation wurde der Perimeter weiträumig gewählt. Er reicht vom Walensee bis Thusis sowie bis Ilanz, Lenzerheide und Küblis. Entsprechend sind am Projekt die beiden Kantone Graubünden und St. Gallen, die Regionen Bündner Rheintal, (ab 1. Januar 2007 Regionalverband Nordbünden) Surselva, regioViamala, Mittelbünden, Schanfigg, Prättigau und Sarganserland-Walensee, sowie die Stadt Chur beteiligt.

Agglomerationspolitik des Bundes

Von Städten und Agglomerationen gehen wichtige gesellschaftliche und wirtschaftliche Impulse aus. Diese Erkenntnis führte zur Agglomerationspolitik, die der Bundesrat im Jahre 2001 lanciert hat. Sie zielt unter anderem darauf ab, Verkehrsinfrastrukturen in den Agglomerationen zu verbessern und finanziell zu unterstützen. Zwei Voraussetzungen sind dazu zwingend: Erstens der Nachweis, dass die Bereiche Verkehr, Siedlung und Umwelt gut aufeinander abgestimmt sind, wofür das Agglomerationsprogramm dient. Zweitens sind die wichtigsten räumlichen Aspekte dieser Abstimmung im kantonalen Richtplan verbindlich festzulegen.

Das Agglomerationsprogramm MACU

Für die Agglomeration Chur und Umgebung wurde ein Entwurf eines Agglomerationsprogramms (MACU) samt Richtplananpassung erarbeitet. Aufgrund der im Rahmen des Projektes erfolgten Untersuchungen können folgende Aussagen gemacht werden:

- Siedlung und Verkehr sind gut aufeinander abgestimmt. Grosse Teile des MACU-Gebietes sind sowohl mit dem öffentlichen Verkehr als auch für den motorisierten Individualverkehr gut erschlossen. Entsprechend sind keine einschneidenden planerischen Korrekturen erforderlich, sondern eine Weiterentwicklung der positiven Siedlungsstruktur mit einer nach Teilräumen differenzierten Strategie und einer Konzentration auf die geeigneten Standorte, die Zentren, die Talachsen und die Haltestellen des öffentlichen Verkehrs.

- Die zu erwartende Verkehrszunahme wird nicht primär durch das Siedlungswachstum, sondern durch die zunehmende Mobilität erfolgen (insbesondere im Pendler- und im Freizeitverkehr).

- Im Verkehrssystem MACU gibt es insbesondere in der engeren Umgebung von Chur, im Bündner Rheintal und im Prättigau lokale Engpässe. Die Wege für den Velonahverkehr, insbesondere in der Umgebung der regionalen Zentren, kann vielerorts noch verbessert werden.

- Es ist kein umfassender Ausbau des Verkehrssystems erforderlich, sondern es ist hauptsächlich das bestehende Verkehrssystem zu optimieren.

Aufbauend auf diesen Untersuchungen wurde ein Siedlungs- und ein Verkehrskonzept entwickelt und im Richtplan umgesetzt:

- Im Siedlungskonzept wird eine nach Teilräumen differenzierte Strategie für die zukünftige Siedlungsentwicklung festgehalten. Damit wird der Rahmen für eine optimale überörtliche Siedlungsentwicklung festgelegt.

- Die Verkehrsmassnahmen für den motorisierten Individualverkehr, den öffentlichen Verkehr und den Langsamverkehr wurden so aufeinander abgestimmt und priorisiert, dass eine optimale Gesamtwirkung entsteht. Die Massnahmen wurden im Verkehrskonzept festgehalten.

Öffentliche Auflage

Der Entwurf der Richtplan-Anpassung wurde im Frühling 2006 den Gemeinden zu einer Vorkonsultation - noch ohne öffentliche Mitwirkung - unterbreitet. Die sich daraus ergebenden Einwendungen und Bemerkungen wurden weitestgehend in die vorliegende Richtplan-Anpassung eingebaut. Es hat sich bei dieser Vorkonsultation gezeigt, dass, von kleineren Anliegen abgesehen, die Anpassung als für in Ordnung befunden wurde.

Nun erfolgt die öffentliche Mitwirkung zur Richtplananpassung. Gleichzeitig erfolgt die Vorprüfung beim Bundesamt für Raumentwicklung sowie die Vernehmlassung bei den kantonalen Fachstellen, bei den Nachbarländern und bei den Nachbarregionen. In Bezug auf die Bundesfinanzierung im Agglomerationsverkehr ist das Projekt im Fahrplan.

Gremium: Amt für Raumentwicklung

Quelle: dt Amt für Raumentwicklung

Data: 28.09.2006

L'adattaziun dal plan directiv chantunal vegn exponida publicamain

La finamira dal project da model aglomeraziun Cuira e conturns (MACC) è in svilup coordinà da l'abitadi e dal traffic. Per quest intent è vegnì elavurà in concept da l'abitadi e dal traffic, dal qual ils elements principals vegnan realisads cun in'adattaziun dal plan directiv chantunal. Questa adattaziun vegn ussa exponida publicamain. Cun l'adattaziun dal plan directiv vegn mess d'ina vart in rom impegnativ per l'ulteriura elavuraziun e vegnan creadas da l'autra vart las premissas per ina finanziaziun federala dal traffic d'aglomeraziun.

Ils conturns pli vasts da Cuira sa distinguan tras in entretschament stretg e tras ina supraposiziun da spazis urbans al funs da la val e dad "aglomeraziuns temporaras" turisticas ch'èn il pli savens situadas pli aut, ma che han dentant er in caracter urban. Questa diversitad sin in spazi stretg gida d'ina vart ad augmentar l'attractivitad da la regiun, chaschuna da l'autra vart pli e pli currents da traffic e surchargias dal traffic localas. Sin fundament da questa constellaziun dal territori speziala è vegnì elegì in perimeter da gronda dimensiun. Il perimeter tanscha dal Lai Rivaun fin Tusaun sco er fin Glion, fin Lai e fin Küblis. Correspundentamain èn participads al project ils dus chantuns Grischun e Son Gagl, las regiuns Val dal Rain grischuna (a partir dal 1. da schaner 2007 corporaziun regiunala dal Grischun dal nord), la Surselva, la regioViamala, il Grischun central, il Scanvetg, il Partenz e la regiun da Sargans-Lai Rivaun sco er la citad da Cuira.

Politica d'aglomeraziun da la confederaziun

Citads ed aglomeraziuns dattan impuls socials ed economics impurtants. Questa enconuschientscha è stada la causa da la politica d'aglomeraziun ch'il cussegl federal ha lantschà l'onn 2001. Tranter auter ha questa politica la finamira da meglierar las structuras da traffic en las aglomeraziuns e da sustegnair quai finanzialmain. Duas premissas èn necessarias per quest intent: en emprima lingia la cumprova ch'ils secturs da traffic, d'abitadi e d'ambient èn accordads bain in cun l'auter. Il program d'aglomeraziun surpiglia questa incumbensa; en segunda lingia ston ils aspects dal territori ils pli impurtants da quest accord vegnir fixads liantamain en il plan directiv chantunal.

Il program d'aglomeraziun MACC

Per l'aglomeraziun da Cuira e conturns èn vegnids elavurads in sboz d'in program d'aglomeraziun (MACC) ensemen cun in'adattaziun dal plan directiv. Sin fundament da las analisas ch'èn vegnidas fatgas en il rom dal project po vegnir constatà il suandant:

- L'abitadi ed il traffic èn accordads bain in cun l'auter. Grondas parts dal territori dal MACC èn bain accessiblas tant cun il traffic public sco er per il traffic individual motorisà. Correspundentamain n'èn betg necessarias correcturas rigurusas da vart da la planisaziun, mabain in ulteriur svilup da la structura d'abitadi positiva cun ina strategia differenziada tenor regiuns parzialas e tenor ina concentraziun sin ils lieus adattads, sin ils centers, sin las axas da la val e sin las fermadas dal traffic public.

- L'augment da traffic che po vegnir spetgà na vegn en emprima lingia betg a succeder pervia da la creschientscha da l'abitadi, mabain pervia da la mobilitad pli e pli intensiva (en spezial dal traffic da pendularias e da pendularis e dal traffic da temp liber).

- En il sistem da traffic dal MACC sa mussan difficultads localas particularmain en ils conturns pli stretgs da Cuira, en la Val dal Rain grischuna ed en il Partenz. Las vias per il traffic da velos a curta distanza, en spezial en ils conturns dals centers regiunals, pon anc vegnir meglieradas en blers lieus.

- In'amplificaziun cumplessiva dal sistem da traffic n'è betg necessaria, mabain primarmain sto vegnir optimà il sistem da traffic existent.

Sa basond sin questas analisas è vegnì sviluppà in concept da l'abitadi e dal traffic e quest concept è vegnì realisà en il plan directiv:

- Per il futur svilup da l'abitadi vegn fixada en il concept da l'abitadi ina strategia ch'è differenziada tenor regiuns parzialas. Cun quai vegn dà il rom per in svilup surlocal optimal da l'abitadi.

- Las mesiras da traffic per il traffic individual motorisà, per il traffic public e per il traffic betg motorisà èn vegnidas accordadas e priorisadas ina cun l'autra uschia ch'i resulta in effect total optimal. Las mesiras vegnan fixadas en il concept dal traffic.

Exposiziun publica

Il sboz da l'adattaziun dal plan directiv è vegnì suttamess la primavaira 2006 a las vischnancas per ina consultaziun perliminara, anc senza participaziun publica. Las objecziuns e las remartgas ch'èn resultadas en quella consultaziun èn vegnidas integradas per gronda part en l'adattaziun dal plan directiv che vegn suttamessa ussa. En connex cun questa consultaziun preliminara èsi sa mussà che l'adattaziun è vegnida considerada - abstrahà da giavischs pli pitschens - sco en urden.

Ussa succeda la participaziun publica a l'adattaziun da la planisaziun directiva. Il medem mument ha lieu l'examinaziun preliminara tar l'uffizi federal dal svilup dal territori sco er la consultaziun tar ils posts spezialisads dal chantun, tar ils pajais vischins e tar las regiuns vischinas. Areguard la finanziaziun federala en il traffic d'aglomeraziun stat il project en l'urari.

Gremi: uffizi per il svilup dal territori

Funtauna: rg uffizi per il svilup dal territori

Data: 28.09.2006